તમે ઘરે ટેબલ મેટ, ટી કૉસ્ટર કે ઇવન ફોટો ફ્રેમ પણ બનાવી શકો છો. જેમાં સિલ્ક કે ઝરીની બોર્ડરનો ઉપયોગ કરી શકાય છે. આ જ રીતે પેનહોલ્ડર, નેપ્કિનહોલ્ડર પણ બનાવી શકો છો. ક્રિસ્ટલ, બીડ્સ કે મોટા આભલાથી કરેલું ઍમ્બલિશમેન્ટ પણ કોઈ સિમ્પલ ડેકોરેટિવ પીસનો લુક બદલી નાખશે. ફર્નિશિંગમાં પણ બ્રોકેડ કે સિલ્કનો ઉપયોગ કરી શકાય. વાત કરીએ બેડરૂમની તો તેમા બેડરૂમ જેટલો હાઇલાઇટ થતો અને રંગીન હોય એટલી જગ્યાએ તમે લાઇટીંગ કરશો તો એક રીચ લુક આપશે. કારણ કે અત્યારે લાઇટીંગની ફેશન ખૂબ જ ચાલી રહી છે. બેડરૂમમાં ડેકોરેશનનો સ્કોપ ખૂબ મોટો છે. બેડ પરની ચાદર, પિલો-કવરને થ્રેડ વર્ક, બીડ્સ, સિક્વન્સ, સિલ્ક અને એમ્બ્રોઇડરીથી નિખારી શકાય છે. જો સુંદર અને કલરફુલ હોય તો બેડરૂમમાં બીજા કોઈ ડેકોરની જરૂર કદાચ નહીં પણ પડે.